**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐԻ 2010 ԹՎԱԿԱՆԻ ՆՈՅԵՄԲԵՐԻ 24-Ի N 1640-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

1. **Իրավական ակտի ընդունման անհրաժեշտությունը**

 «Հայաստանի Հանրապետության կրթության և գիտությաննախարարի 2010 թվականի նոյեմբերի 24-ի N 1640-Ն հրամանում փոփոխություններ կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունումը բխում է նախնական (արհեստագործական) կամ միջին մասնագիտական կրթական ծրագրեր իրականացնող ուսումնական հաստատություններից հանրակրթական ուսումնական հաստատություն սովորողի ընդգրկման հետ կապված իրավահարաբերությունների կարգավորման անհրաժեշտությունից, ինչպես նաև Հայաստանի Հանրապետության կրթության և գիտության նախարարի 2012 թվականի մայիսի 3-ի N 388-Ն հրամանով սահմանված կարգավորումների փոփոխությունները սույն կարգի դրույթներին համապատասխանեցնելու պահանջից:

1. **Ընթացիկ իրավիճակը, կարգավորման նպատակը և ակնկալվող արդյունքը**

 Ներկայում նախնական (արհեստագործական) կամ միջին մասնագիտական կրթական ծրագրեր իրականացնող ուսումնական հաստատություններից հանրակրթական ուսումնական հաստատություն սովորողի ընդգրկման հետ կապված գործընթացները կարգավորող դրույթներով առաջնորդվելիս առաջանում են խնդիրներ, մասնավորապես, անապահովության գնահատման համակարգում ընդգրկված ընտանիքների երեխաների համար, ովքեր դժվարանում են կամ չեն կարողանում վճարել նախնական (արհեստագործական) կամ միջին մասնագիտական կրթական ծրագրեր իրականացնող ուսումնական հաստատությունների համար սահմանված վճարը, և նախընտրում են տեղափոխվել հանրակրթական ուսումնական հաստատություններ: Խնդիրներ են առաջանում նաև այլ՝ նախնական (արհեստագործական) կամ միջին մասնագիտական կրթական ծրագրեր իրականացնող ուսումնական հաստատություն չունեցող բնակավայր տեղափոխման դեպքերում սովորողին հանրակրթության մեջ ընդգրկելու դեպքերում:

 Այս և նմանօրինակ՝ այլ հիմնավոր պատճառների դեպքում նախագծով սահմանվում է, որ նախնական (արհեստագործական) կամ միջին մասնագիտական կրթական ծրագրեր իրականացնող ուսումնական հաստատություններից հանրակրթական ուսումնական հաստատություն սովորողի տեղափոխությունը կկատարվի գործող կարգի 25-րդ և 29-րդ կետերի պահանջներին համապատասխան, ամբողջ ուսումնական տարվա ընթացքում` բաց թողած ծրագրային նյութը լրացնելու պայմանով.

ա) 1-ին կուրսից` 10-րդ դասարան.

բ) 2-րդ կուրսի առաջին կիսամյակից՝ 11-րդ դասարան.

գ) 2-րդ կուրսի երկրորդ կիսամյակից՝ 11-րդ դասարան, 3-րդ և 4-րդ կուրսերից` 12-րդ դասարան՝ ընտանիքների անապահովության գնահատման համակարգում ընդգրկված լինելու, կամ այլ՝ նախնական (արհեստագործական) կամ միջին մասնագիտական կրթական ծրագրեր իրականացնող ուսումնական հաստատություն չունեցող բնակավայր տեղափոխման, կամ այլ հիմնավոր պատճառների դեպքում: Նշված դեպքերում տեղափոխությունն իրականացվում է ՀՀ կրթության, գիտության, մշակույթի և սպորտի նախարարություն հիմնավորող փաստաթղթեր ներկայացնելու և դրական դիրքորոշում ստանալուց հետո:

 Միաժամանակ, հաշվի առնելով այն հանգամանքը, որ անհրաժեշտություն է առաջացել Հայաստանի Հանրապետության կրթության և գիտության նախարարի 2012 թվականի մայիսի 3-ի N 388-Ն հրամանով սահմանված՝ սովորողի բացակայությունների հաշվառման հետ կապված կարգավորումների փոփոխությունները համապատասխանեցնել սույն կարգի դրույթներին, գործող կարգում փոփոխություն կատարելու անհրաժեշտություն է առաջացել. այն է՝ կրթության վերաբերյալ փաստաթղթերի համաձայն հաջորդ դասարան փոխադրված և ուսումնական տարվա առաջին կիսամյակում ուսումն ընդհատած սովորողը մինչև ուսումնական տարվա առաջին կիսամյակի ավարտը հաստատություն դիմելու դեպքում ուսումը շարունակում է համապատասխան դասարանում: Կիսամյակային և տարեկան գնահատականները որոշելու հարցը կարգավորվում է Հայաստանի Հանրապետության կրթության և գիտության նախարարի 2012 թվականի մայիսի 3-ի N 388-Ն հրամանով: Բացակայած սովորողի համար նախատեսված լրացուցիչ քննությունների և ամփոփիչ ստուգողական աշխատանքների արդյունքների վերաբերյալ Նախարարությունը կարող է իրականացնել մոնիթորինգ:

 Վերոգրյալ խնդիրների լուծումից ակնկալվող արդյունքը կլինի նախնական (արհեստագործական) կամ միջին մասնագիտական կրթական ծրագրեր իրականացնող ուսումնական հաստատություններից հանրակրթական ուսումնական հաստատություն սովորողի ընդգրկման հետ կապված գործընթացների պատշաճ և համակարգված իրականացումը, դրանով պայմանավորված՝ հետագա անելիքների ճիշտ պլանավորումը:

1. **Նախագծի մշակման գործընթացում ներգրավված ինստիտուտները և անձինք.**

Հայաստանի Հանրապետության կրթության, գիտության, մշակույթի և սպորտի նախարարություն:

**ՏԵՂԵԿԱՆՔ**

 «Հայաստանի Հանրապետության կրթության և գիտությաննախարարի 2010 թվականի նոյեմբերի 24-ի N 1640-Ն հրամանում փոփոխություններ կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունմամբ պետական բյուջեի եկամուտների նվազեց­ում կամ ծախսերի ավելացում չի նախատեսվում:

**ՏԵՂԵԿԱՆՔ**

 «Հայաստանի Հանրապետության կրթության և գիտությաննախարարի 2010 թվականի նոյեմբերի 24-ի N 1640-Ն հրամանում փոփոխություններ կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունմամբ այլ նորմատիվ իրավական ակտեր ընդունելու անհրաժեշտությունը բացակայում է: